Mars 2016

Norton lanserer ny teknologi for slipeskiver

Slipematerielleverandøren Norton lanserer en ny teknologi for keramisk bundne slipeskiver for presisjonssliping. Takket være den nye teknologien, som har betegnelsen Quantum X, får man slipeskiver med bedre ytelse som gir lavere totale slipekostnader pr. detalj.

Quantum X er en kombinasjon av flere utprøvde Norton-teknologier: Vortex2 som gir en meget høy

naturlig porøsitet, Quantum som er et høyeffektivt keramisk slipemiddel og Vitrium3 som er den nye generasjonen bindemiddel som er sterkere og holder fast slipekornet bedre. Samlet gjør disse tre teknologiene at slipeskiver produsert med Quantum X-teknologien blir meget kaldtskjærende, sliper hurtigere og gir dermed bedre produktivitet i henhold til produsenten. Bruksområdet inkluderer bl.a. sliping av tannhjul, sliping av turbinblader og kulelager samt verktøysliping. Quantum X er spesielt egnet for høy materialavvirkning, varmefølsomme materialer og tynnveggede detaljer.

”Takket være Quantum X får man en slipeskive med meget høy porøsitet og høyere avvirkning. Det gir meget kald sliping og kortere syklustider, noe som gjør den egnet for varmefølsomme legeringer. Dessuten får man en lavere total slipekostnad pr. detalj.” sier Audun Hjelseth, salgssjef hos Saint-Gobain Abrasives AS.

[Saint-Gobain Abrasives AS](http://network.mynewsdesk.com/wf/click?upn=q1HxmTFUBhpAhaIK35gXIILyMNMiO0rLltMD61Xd6FBY90janwognN04lxSSM4JBvaiZwFEbbE8pgLvtDlxqGRc3SI4v-2FOSXsCKrm2TQVhs-3D_CP4J1ez0yHrJWQnGQehWeHHWv3T3UrrUb-2F4Kl09rIdhNrYiSvESDVhNk5Geb68fSpqsZWdvIYGZlhZGJzo-2B5pkYpRx6NieiBHnIHBSo5YCH6g1zA-2BpBWMXQroE6AMtoVDUc4Q9KGUVUDqugVTYY7PlWVo3gFTw2k4o7hnVBEq-2FJoW8ntPueZwYpKqy34SkISKCgVnn7U9b1qLn9jm7cHi4Q2Dkz7Xxtr6SLxH-2FNi0wV-2BEwro3sxOWTYVS75uO-2FQ4InfBJQ0hvohi3k3QnoRCppc963rYTJk5KpOx35UX-2BgaJz5TMhqbY3-2BADJBAL2EV54l0Inf0-2BaStAd7jsdH2VnMpQP6djBcADeTo4De9ChBCJsSSN4vGTsBrpkm4KkeUnBFeD-2B6NBJawaOyd-2BBn0NQpeNf-2FeDAWnWyb6YwGytJis-3D) er Norges ledende leverandør av slipeprodukter og inngår i Saint-Gobain Abrasives som er verdens største produsent av slipemateriell. Saint-Gobain Abrasives tilfører den seneste teknologien, leder utviklingen av nye slipematerialer og tilbyr flere ledende varemerker som Norton, Clipper, Nimbus, Flexovit, Winter og Baystate.